《花朝会饮池亭》
明代·钟云瑞

词客乘春过野桥，草亭烟景正相撩。行边物色都成句，到处诗坛亦挂瓢。

鸟弄新声风外细，花含淑气雨中娇。江山莫道无名姓，天与闲情总见招。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。